วิดีโอเกม ค.ศ. 1986

***ซูเปอร์สปรินต์*** (อังกฤษ: *Super Sprint*) (รู้จักกันในชื่อ ***สปรินต์มาสเตอร์*** ในอาตาริ 2600) เป็นวิดีโอเกมการแข่งความเร็วที่ได้รับการเปิดตัวโดยบริษัทอาตาริเกมส์และมิดเวย์เกมส์ใน ค.ศ. 1986 โดยมีผู้เล่นสูงสุดสามคนขับรถที่เหมือนฟอร์มูลาวันบนสนามแข่งซึ่งมองจากด้านบน เกมดังกล่าวเป็นเกมต่อจาก*แกรนแทรก 10* และซีรีส์*สปรินต์* ซึ่งเป็นเกมขาวดำจากคริสต์ทศวรรษ 1970 ส่วนภาคต่ออย่าง***แชมเปียนชิปสปรินต์***ได้รับการเปิดตัวในปีเดียวกัน

รูปแบบการเล่น
-------------

ภาพหน้าจอของเวอร์ชันอาร์เคด
ผู้เล่นสูงสุดสามคนขับพร้อมกันบนสนามแข่งกับฝ่ายตรงข้ามที่ควบคุมโดยคอมพิวเตอร์ วงจรเส้นสนามแข่งจะถูกมองจากด้านบนและพอดีกับหน้าจอเสมอ ดังนั้น เกมจะไม่เลื่อนฉาก หลังจากผ่านไปสามรอบ ผู้ชนะจะได้เข้าสู่สนามแข่งต่อไป เกมนี้มีทั้งหมดแปดสนาม แต่เกมจะจบลงก็ต่อเมื่อผู้เล่นสามารถเข้าเรซ 85 ที่มีการเล่นโบนัสสนามซูเปอร์สปีดเวย์[] เมื่อผู้เล่นไปถึงระดับที่สูงขึ้น สิ่งกีดขวางก็ปรากฏขึ้นบนทางมากขึ้นเรื่อย ๆ เช่น แอ่งน้ำมัน และพายุทอร์นาโดขนาดเล็กที่กำลังเคลื่อนที่ หากรถไปโดนสิ่งเหล่านั้น ผู้เล่นจะสูญเสียการควบคุมรถในช่วงเวลาสั้น ๆ ขณะกำลังไถลและหมุนติ้ว การขับรถเข้าไปในกำแพงด้วยความเร็วสูงหรือตกลงมาจากสะพานใดสะพานหนึ่ง รถจะพินาศ แต่จะมีเฮลิคอปเตอร์มาเปลี่ยนคันใหม่ให้

เกมนี้สามารถปรับแต่งรถได้โดยการรวบรวมประแจที่วางอยู่บนลู่วิ่ง ผู้เล่นสามารถสับเปลี่ยนสามคุณสมบัติเพื่อเพิ่มการยึดเกาะ, อัตราเร่งที่ดีขึ้น หรือความเร็วสูงสุดที่สูงกว่า

พอร์ต
-----

| *ซูเปอร์สปรินต์* (บทวิจารณ์ที่ไม่ใช่อาร์เคด) |
| --- |
|  |

| *แชมเปียนชิปสปรินต์* (บทวิจารณ์ที่ไม่ใช่อาร์เคด) |
| --- |
|  |

*ซูเปอร์สปรินต์*ได้รับการพอร์ตสู่ระบบแอมสตรัด ซีพีซี, อาตาริ เอสที, คอมโมดอร์ 64 และแซดเอกซ์ สเปกตรัม ส่วนพอร์ตที่ไม่มีใบอนุญาตได้รับการเผยแพร่โดยบริษัทเทนเกน ซึ่งเป็นบริษัทย่อยของอาตาริสำหรับนินเท็นโดเอนเตอร์เทนเมนต์ซิสเตม และได้รับการดัดแปลงโดยบริษัทอัลทรอนในฐานะเกมที่ได้รับอนุญาตสำหรับตลาดญี่ปุ่น

เกมดังกล่าวได้รับการพอร์ตไปยังอาตาริ 2600 ภายใต้ชื่อ*สปรินต์มาสเตอร์* ซึ่งเวอร์ชันดัดแปลงนี้ได้รับการเผยแพร่ใน ค.ศ. 1988

การตอบรับ
---------

ในประเทศญี่ปุ่น *เกมแมชชีน*ฉบับวันที่ 15 สิงหาคม ค.ศ. 1986 ระบุว่า*ซูเปอร์สปรินต์*เป็นยูนิตอาร์เคดแบบตั้งตรง/ห้องคนขับที่ประสบความสำเร็จมากที่สุดอันดับสองของเดือนนี้ เกมดังกล่าวกลายเป็นเกมอาร์เคดแบบตั้งตรง/ห้องคนขับที่ทำรายได้สูงสุดอันดับแปดของญี่ปุ่นในช่วงครึ่งหลังของ ค.ศ. 1986 และเกมอาร์เคดแบบตั้งตรง/ห้องคนขับที่ทำรายได้สูงสุดเป็นอันดับที่เก้าเมื่อ ค.ศ. 1986 ซึ่งต่อมา ได้เป็นเกมอาร์เคดแบบตั้งตรง/ห้องคนขับที่ทำรายได้สูงสุดเป็นอันดับที่สิบของญี่ปุ่นใน ค.ศ. 1987

ใน ค.ศ. 1996 นิตยสาร*เนกซ์เจเนอเรชัน*ได้ระบุว่าเวอร์ชันอาร์เคดนั้นอยู่ในอันดับที่ 59 ใน "100 เกมยอดนิยมตลอดกาล" พวกเขาอธิบายว่าแม้ว่าดื้อโค้งมากในเกมนั้นไม่สมจริงอย่างมาก แต่ก็เพิ่มความรู้สึกการเร่งรีบให้แก่รูปแบบการเล่น

สิ่งสืบทอด
----------

### *แชมเปียนชิปสปรินต์*

*แชมเปียนชิปสปรินต์*
ต่อมา ใน ค.ศ. 1986 *แชมเปียนชิปสปรินต์*ได้รับการเปิดตัว ซึ่งเกมนี้เกือบจะเหมือนกัน แต่มีทางวิ่งที่แตกต่างกัน และมีตู้สำหรับผู้เล่นสองคนขนาดมาตรฐานแทนที่จะเป็นตู้ 3 ผู้เล่นแบบกว้างของ*ซูเปอร์สปรินต์* โดยได้รับการพอร์ตสู่ระบบแซดเอกซ์ สเปกตรัม, แอมสตรัด ซีพีซี และคอมโมดอร์ 64

### การเผยแพร่ใหม่

เวอร์ชันเกมบอยอัดวานซ์ได้รับการเปิดตัวพร้อมกับ*สปายฮันเตอร์*ในชุดเกมคู่เมื่อ ค.ศ. 2005

*ซูเปอร์สปรินต์*ได้รวมอยู่ใน*มิดเวย์อาร์เคดเทรเชอส์*สำหรับเกมคิวบ์, เพลย์สเตชัน 2, เอกซ์บอกซ์ และไมโครซอฟท์ วินโดวส์ ส่วนภาคต่ออย่าง*แชมเปียนชิปสปรินต์* ได้รับการเผยแพร่ในระบบเดียวกันใน*มิดเวย์อาร์เคดเทรเชอส์ 2* และเป็นเกมที่สามารถดาวน์โหลดได้สำหรับเพลย์สเตชัน 3 เกมดังกล่าวเป็นส่วนหนึ่งของ*มิดเวย์อาร์เคดออริจินส์* ซึ่งเป็นเกมรวมสำหรับเพลย์สเตชัน 3 และเอกซ์บอกซ์ 360 ใน ค.ศ. 2012

ครั้นใน ค.ศ. 2016 *ซูเปอร์สปรินต์*ได้รับการเผยแพร่อีกครั้งในมิดเวย์อาร์เคดเลเวลแพ็กของ*เลโก้ ไดเมนชันส์*

อ้างอิง
-------

1. 1 2  Weiss, Brett (2011). *Classic Home Video Games, 1972-1984 A Complete Reference Guide*. McFarland, Incorporated, Publishers. p. 111. ISBN 9780786487554. สืบค้นเมื่อ 27 February 2021.
2. ↑  *ซูเปอร์สปรินต์* ที่ Killer List of Videogames
3. ↑  "Archived copy". คลังข้อมูลเก่าเก็บจากแหล่งเดิมเมื่อ 2014-06-14. สืบค้นเมื่อ 2014-06-11.`{{cite web}}`: CS1 maint: archived copy as title (ลิงก์)
4. ↑  "Archived copy". คลังข้อมูลเก่าเก็บจากแหล่งเดิมเมื่อ 2014-06-14. สืบค้นเมื่อ 2014-06-11.`{{cite web}}`: CS1 maint: archived copy as title (ลิงก์)
5. ↑  "Ports to 8 bit home computers". คลังข้อมูลเก่าเก็บจากแหล่งเดิมเมื่อ 2013-02-02. สืบค้นเมื่อ 2022-03-24.
6. ↑  "Super Sprint for NES (1989)". *Moby Games*. สืบค้นเมื่อ 2021-02-10.`{{cite web}}`: CS1 maint: url-status (ลิงก์)
7. ↑  "Game Machine's Best Hit Games 25 - アップライト, コックピット型TVゲーム機 (Upright/Cockpit Videos)". *Game Machine* (ภาษาญี่ปุ่น). No. 290. Amusement Press, Inc. 15 August 1986. p. 21.
8. 1 2  "Game Machine's Best Hit Games 25: '86 下半期" [Game Machine's Best Hit Games 25: Second Half '86] (PDF). *Game Machine* (ภาษาญี่ปุ่น). No. 300. Amusement Press, Inc. 15 January 1987. p. 16.
9. ↑  "Game Machine's Best Hit Games 25: '86 上半期" [Game Machine's Best Hit Games 25: First Half '86] (PDF). *Game Machine* (ภาษาญี่ปุ่น). No. 288. Amusement Press, Inc. 15 July 1986. p. 28.
10. ↑  "Game Machine's Best Hit Games 25: '87" (PDF). *Game Machine* (ภาษาญี่ปุ่น). No. 324. Amusement Press, Inc. 15 January 1988. p. 20.
11. ↑  "Top 100 Games of All Time". *Next Generation*. No. 21. Imagine Media. September 1996. p. 48.
12. ↑  "Championship Sprint for Amstrad CPC (1988)". MobyGames. 2007-05-31. สืบค้นเมื่อ 2011-08-30.
13. ↑  "Midway Arcade Origins Review". 14 November 2012.
14. ↑  "Lego Dimensions: Midway Arcade Level Pack Review". Video Chums. สืบค้นเมื่อ 2016-03-20.

แหล่งข้อมูลอื่น
---------------

* *ซูเปอร์สปรินต์* ที่ Killer List of Videogames

* *Super Sprint* at Arcade History
* แม่แบบ:WoS game
* *Championship Sprint* at Arcade History

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* ฝรั่งเศส (ข้อมูล)

 |